### Resumé

I forbindelse med separat kloakering og vedligehold af eksisterende kloakanlæg, har spildevandsforsyningen [adresse] behov for, at etablere nye ledninger, planlægge bassiner og anlægge tekniske anlæg på privat grund. Der er tale om placeringen af to ledninger i forbindelse med allerede planlagte separat kloakeringer, samt flytningen af en pumpestation og flytningen af et planlagt areal til regnvandsbassin.

### Sagsfremstilling

[adresse] omfatter blandt andet eksisterende og planlagte ledninger. Da der er tale om nye planlagte ledninger og anlæg, fremgår de ikke af spildevandsplanen, men medtages i nærværende tillæg. I spildevandsplanen skal det fremgå hvilke ejendomme, der forventes at skulle afgive areal eller få pålagt servitut ved gennemførelse af projekter i overensstemmelse med spildevandsplanen.

Der er tale om fire projekter:

1. Flytning af en pumpestation i Give, i forbindelse med renovering af anlægget, grundet brud på brøndbunden. Pumpestationen fjernes fra vejarealet og flyttes til privat matrikel på hjørnet ved [adresse] og Nick Lassen. Flytningen letter fremtidigt vedligeholdelsesarbejde.
2. En ledning under banen i Gadbjerg. Ledningen bores under banen og skal lede regnvand fra et allerede separat kloakeret område, til Pete Berg.
3. Et mindre ledningsstykke i forbindelse med separat kloakeringen af [adresse]. I den gældende spildevandsplan gennemskærer en planlagt regnvandsledning en ejendom. Nærværende tillæg flytter den planlagte lednings placering, så den ikke længere gennemskærer og begrænser brugen af grunden.
4. Ændret placering af regnvandsbassin og ledninger i forbindelse med kommende udstykning ved [adresse], Give. I forbindelse med realiseringen af lokalplan 120234, er det nødvendigt at flytte den planlagte placering af et regnvandsbassin.

Amanda Johnsen har været i otte ugers offentlig høring og miljøscreeningen sendes i fire ugers høring. Vejle Kommune har modtaget et enkelt høringssvar vedrørende placeringen af regnvandsbassinet ved [adresse]. Det har desværre ikke været muligt at efterkomme ønsket, da placeringen ikke er teknisk mulig, grundet krydsning af et vandløb vil kræve, at vandet skal pumpes. Placeringen af bassinet kan dog ændres i forbindelse med en evt. kommende lokalplanlægning af området, så bassinets endelige placering i videst muligt omfang tilpasses udstykkers ønske.

### Økonomi

Vejle Kommune skal ikke afholde udgifter til anlæg eller lignende. De tekniske anlæg finansieres af [adresse]S.

### Klima og resiliensvurdering

I forbindelse med produktion og anlæg af nye ledninger, vil der ske en udledning af CO2. [adresse] vil betyde, at der skal pumpes mindre regnvand i fællesledningerne og behandles mindre regnvand i rensningsanlæggene, hvilket medfører en reduktion i CO2-udledningen i forbindelse med den daglige drift.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 23. april 2024, punkt 97:

at udvalget anbefaler overfor Økonomiudvalg og Byrådet at vedtage [adresse] til kommunens spildevandsplan.

####

#### Beslutning fra Teknisk Udvalg, den 23. april 2024, punkt 97:

Anbefalet.

#### Beslutning fra Økonomiudvalget, den 13. maj 2024, punkt 143:

Anbefales.

### Beslutning

Godkendt.